Чери Уин Джоунс
Влияние

Превод от английски: Елена Алексиева, 2002

chitanka.info

(Семейството на баща ми е родом от Фланау Фезиниог, близо до планината Моелуин.)

Не мога сред тия сипеи да видя

ни знак от моите предци,

нито сред каменните плочи да намеря

удар от тяхното длето с незнайна дата,

ни имената им, лицата да открия,

ни техните гробове — без следа са.

Ала все пак бащите на баща ми

са в мойте кости, те самите са

повалените скали. Кълнат и пеят,

а моят собствен дъх пресеква.

Напевите на таз страна

са камък върху камък вътре в мен.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.